Storåna
        
         (Hjelmeland)
Store norske leksikon,Geografi,Norges geografi,Rogaland,Hjelmeland
Storåna (Årdalselva) er en elv i Hjelmeland kommune, Rogaland fylke, som munner ut i botnen av Årdalsfjorden. Elva renner i de nederste 7 km i en bred, åpen dal. Lenger oppe har den to hovedløp, Tussa og Storåna. Navnet Storåna brukes også om elva nedenfor elvemøtet.
Tussa springer ut sør for fjellet Austre Skute (1158 moh.), renner sørover, senere sørvestover til Øvre Tysdalsvatnet (67 moh., 9,2 km2), så til Bergaland, der den møter Storåna. Storåna kommer fra grensetraktene mot Bykle og løper med en sørvestlig, senere vestlig retning til Tveit. De øvre deler av så vel Tussa som Storåna er i forbindelse med Ulla-Førre-utbyggingen overført nordover til Suldal (se Suldalsvassdraget).Elva fører laks og sjøørret i nedre del, i 2016 ble det fanget i alt 3400 kilo, hvorav 3300 kg var laks. Kart  Les mer i Store norske leksikon Hjelmeland Rogaland